Keskussairaalassa jatkossa kolme vastuuyksikköä – niitä johtavat ylilääkärit ja ylihoitajat valittu

Etelä-Karjalan hyvinvointialueen (Ekhva) erikoissairaanhoidon vastuuyksikkörakenne tulee olemaan kolmeosainen syyskuun alusta alkaen.

Toisin sanottuna keskussairaalan toiminnot ja erikoisalat sijoittuvat jatkossa kolmen vastuuyksikön alle. Nämä ovat operatiivinen, medisiininen ja akuutti.

- Jokaista kolmea vastuuyksikköä johtaa työparina ylilääkäri ja ylihoitaja, jotka toimivat lähiesihenkilöinä muille sairaalan esihenkilöille (erikoisalojen esihenkilöt) ammattiryhmän mukaan, terveydenhuollon toimialueen johtaja Eva Pihlamaa-Tuononen sanoo.

Näiden vastuuyksiköiden johtajat ovat seuraavat:

Medisiinisen vastuuyksikön ylilääkäriksi on valittu Reijo Linna ja ylihoitajana toimii Kirsi Tapiola-Huomo.

Operatiivisen vastuuyksikön ylilääkäriksi valittiin Antti Huotarinen ja ylihoitajaksi Susanna Niinimäki.

Akuutin vastuuyksikön ylilääkärinä toimii jatkossa Pekka Korvenoja ja ylihoitajana Jan-Erik Palviainen.

Kolmen vastuuyksikköylilääkärin ja -ylihoitajan esihenkilönä toimii sairaalan johtaja.

Lisätietoja:

Eva Pihlamaa-Tuononen, terveydenhuollon toimialuejohtaja, puh. 040 194 3312, eva.pihlamaa-tuononen@ekhva.fi

Aiempi tiedote